Khalikul badri wa laili adza wa jalla
Ulon pujoe poe sidroe poe syukur keu rabbi ya aini
Keu kamoe neubri beusuci Aceh Mulia
Tajak prang musoh beuruntoh dum sitrei nabi
Nyang meu eungki keu rabbi keu po yg esa
Musoe hantem prang syit malang ceulaka tuboh rugoe roh
Syuruga tan roh reugoe roh balah neuraka
Musoe yg tem prang syit meunang meutuah tuboh
Syuruga that roh yg leusoh neubri keu gata
Lindong gata sigala yg mujahidin mursalin
Juet-juet meukim iekulim Aceh Sumatra
Nyang meubahgia sijahtra syahid dalam prang
Allah peulang dendayang beudiadari
Hoka siwa sirawa syahid dalam prang dan seunang
Dipeurap rijang peutamong syuruga tinggi
Budiadari meuriti didong djipandang
Di eu cut abang jak meucang dalam prang sabi
Hoka judo rakan eu syahid dalam prang dan seunang
Dipeurap rijang peutamong syuruga tinggi
Djimat kipaih lah kipaih saboh bak jaroe
Dipreh judo woe ya Allah dalam prang sabi
Syahid di sinan-di sinan diba u dalam-u dalam
Dipeuduk sajan ya Allah ateuh kurusi
Salam alaikom alaikum teungku meutuah
Katroh neulangkah ya Allah neuwo bak kamoe
Amanah nabi lah nabi hana meu ubah-meu ubah
Syuruga indah ya Allah pahla prang sabi
Ureung syahid ya Allah bek takheun mate
Peuthat pih tan le ya Allah nyawong lam badan
Ban sare keunong lah keunong senjata kaphe lah kaphe
Keunan geujak le ya Allah po muda seudang
Ureueng binoe lah binoe geumoe meukiyam
Aneuk jak lam prang peutimang amanah nabi
Meubek ta takot ta surot aneuk seunapan bangsawan
Aneuk meuriyam ya Allah ata si Pai
Ija puteh lah puteh geu sampoh darah
Ija mirah ya Allah geusampoh gaki
Rupajih puteh lah puteh sang-sang buluen trang di awan
Wate tapandang ya Allah seunang lam hate
Darah nyang hanyi lah hanyi gadoh di badan
Geuboh le Tuhan ya Allah minyeuk kasturi
Dikamoe
Neubri beu meunang ya Allah Aceh Mulia
Dikamoe Aceh lah Aceh darah peujuang-peujuang
Neubri beu rijang ya Allah Aceh Merdeka
Untuk pengguna twitter bisa ikut kultwit soal Hikayat Prang Sabi di #PrangSabi atau Follow @almubarak.
Note: Tahun 1999-2000, hikayat ini menjadi lagu wajib yang senantiasa dinyanyikan pada acara demo, seminar, atau ceramah (terutama ceramah Gerakan Aceh Merdeka). Hikayat yang ditulis oleh Tgk Syik di Pante Kulu ini merupakan syair perjuangan untuk melawan penjajah Belanda. Saat-saat gerakan kemerdekaan dan referendum Aceh menggelora pada 1999-2000 hikayat ini digubah dan dimanfaatkan sebagai senjata melawan TNI/Polri atau sesuatu yang berbau Jakarta.
nya_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn kmb_Latn ace_Latn ace_Latn ace_Latn bjn_Latn zsm_Latn